Franciscus (papa)

Franciscus (nomine baptismali Jorge Mario Bergoglio, Latine Georgius Marius Bergoglio), sodalis societatis Iesu (Bonaëropoli die 17 Decembris 1936 natus; in Civitate Vaticana die 21 Aprilis 2025 mortuus), a die 13 Martii 2013 fuit papa Ecclesiae Catholicae, primus pontifex Americanus, primus ex Hemisphaerio Australi, primus post Gregorium Papam III extra Europam oriundus, primus etiam Iesuita ad Sedem Petrinam provectus. Eius sententia apostolica fuit "Miserando atque eligendo."

 Origo 
Georgius Marius Bergoglio natus est Bonaëropoli, filius patris Italici, qui in Argentinam cum parentibus suis commigraverat. Avus enim Georgii Marii, Ioannes Angelus Bergoglio, natus est in vico Bricco Marmorito (prope Comalium sito, sed Hastae Pompeiae tributario), unde in Augustam Taurinorum habitationem mutavit et Rosam Margaritam Vasallo in matrimonium duxit, quae Bormiae anno 1881 nata erat). Filium Marium (patrem futurum Georgii Marii) anno 1908 peperit. Illi tres anno 1929 Bonaëropolim venerunt.Elisa Ferrando, "Jorge Mario Bergoglio è il nuovo papa Francesco: ha radici astigiane" in La nuova provincia (13 Mar. 2013). et in Boedo regione urbana habitaverunt. Marius rationarius ferriviarius meruit, uxoremque Reginam Mariam Sívori Gogna die 12 Decembris 1935 duxit,Kristina Puga, "The Bergoglios react to having a pope in the family" apud nbclatino.com (14 Mar. 2013). filiam Francisci Sívori Sturla et Mariae Gogna.Regina María Sivori Gogna apud www.geni.com (fons genealogica fidelitatis incertae).

Georgius Marius die 17 Decembris 1936 natus est. Fratres duos habuit, Albertum Horatium et Anscharium Adrianum, sororesque duas, Martham Reginam et Mariam Helenam, quorum omnium haec sola supervivit. Familia mox in Floribus regionem urbanam habitationem mutavit, sed Georgius Marius semper societatem pediludii San Lorenzo de Almagro, iuxta Boedo constitutam, favebat,Santiago Dapelo, "El éxtasis familiar por el "loco de la guerra"" in La nación (17 Mar. 2013)."La hermana del papa a RT: Francisco tendrá fuerzas para enfrentar la crisis de la Iglesia" apud RT Actualidad (14 Mar. 2013). agnomine cuervo ('corvus') ita merito;Claudio Iván Remeseira, "Pope Francis: A humble and outspoken man, and technically also Italian" apud nbclatino.com (14 Mar. 2013). dicitur etiam saltationem tango musicamque popularem milonga admirari."Bergoglio, sobre todo “pastor”, tanguero y simpatizante de San Lorenzo" apud aica.org (13 Mar. 2013).

 Eruditio 
Iuvenis artibus chemicis studuit ad scholam nationalem industrialem no. 27 "Hippolytus Yrigoyen""Jorge Bergoglio, un sacerdote jesuita de carrera" in La nación (13 Mar. 2013). operariusque chemicus breviter apud Laboratorio Hickethier y Bachmann laboravit.Leandro Fernández Vivas, "El pasado de Francisco: testimonios exclusivos" apud 24con.infonews.com (14 Mar. 2013). Idem fons papam Universitatis Bonaëropolitanae alumnum fuisse adseverat, sicut is qui sequitur: "Intellect, pastoral skills seen as strength of Argentine primate" apud Catholic News Service (1 Apr. 2005). Fontes fideliores de hac universitate nihil dicunt. Annum agens primum et vigesimum, nuper e morbo pulmonario curatus et parte pulmonis a chirurgo resecta, ad sacerdotium se dirigens in Iesuitarum seminarium Immaculatae Conceptionis iuxta regionem urbanam Villa Devoto intravit. Ibi novicius Societatis Iesu receptus est die 11 Martii 1958. Studiis classicis in seminario quodam Chiliensi eruditus est.De qua re fontes fideles non iam repperimus. Anno 1963 in Argentinam reversus philosophiae in facultate philosophica et theologica studuit apud Collegium Maximum in urbe Sancti Michaëlis. Ab anno 1964 magister fuit litterarum in collegio Immaculatae Conceptionis ad urbem Sanctae Fidei et in collegio Salvatoris Bonaëropolitano. Ab anno 1967 usque ad 1970 studia theologica persequebatur apud facultatem in urbe Sancti Michaëlis;Fuisse dicitur magister noviciorum apud Villa Barilari urbis S. Michaëlis, de qua re non satis liquet. ibidem professor annis 1972 et 1973 erat. Interdum sacerdos ordinatus in societate Iesu die 13 Decembris 1969 tertium annum probationis in urbe Complutensi Hispaniae annis 1972/1973 complevit votaque perpetua sacerdotii die 22 Aprilis 1973 nuncupavit.Fons principalis cursús eruditionis: .

 Sacerdotium 
Provincialis Societatis Iesu munere functus est in Argentina a die 31 Iulii 1973 usque ad 1979. Rector meruit ad almam matrem suam, videlicet in Collegio Maximo et facultate Sancti Michaëlis annis ab 1980 ad 1986. Hoc anno Germaniam petivit ubi apud Studium philosophicum et theologicum Sancti Georgii Francofurti ad Moenum labores doctoratus coepit,Nuntii novissimi huius studii. apud universitatem Salvatoris Bonaëropolitanam persequendos sed nondum perfectos. Inde director spiritualis et confessor meruit in urbe Argentinensi Corduba.

Ab anno 1992, erat episcopus titularis Aucensis et episcopus auxiliaris Bonaërensis, cum episcopus coadiutor Bonaërensis anno 1997 factus est, aegrotante cardinali Antonio Quarracino, archiepiscopo Bonaërensi. Qui cum post aliquot menses mortuus esset, Bergoglio archiepiscopus Bonaërensis anno 1998 promotus est. Cardinalis presbyter Ecclesiae Catholicae anno 2001 a papa Ioanne Paulo II creatus est, titulo Sancti Roberti Bellarmino ad forum Hungariae. Mense Aprili 2005 conclavi adfuit, quod Iosephum Ratzinger papam creavit; ipse suffragia cardinalium quadraginta meruisse refertur.Sergio Rubin, "Ahora dicen que Bergoglio llegó a estar cabeza a cabeza con Ratzinger" in Clarín (23 Apr. 2005).

 Pontificatus 
 2013 
Die 13 Martii 2013 papa Ecclesiae Catholicae Romanae electus est.. Nomen pontificale elegit ut honore Franciscum Assisiensem augeret, quia pauperes toto pectore amaret.Michael Martinez, CNN Vatican analyst: Pope Francis' name choice 'precedent shattering', CNN (13 Martii 2013)... Pontifex primus est in America et primus in Hemisphaerio australi natus, primus post Gregorium Papam III extra Europam oriundus, primus Iesuita ad sedem Petrinam provectus.. Sententia apostolica eius est "Miserando atque eligendo".

Die 18 Martii 2013, Christina Fernández de Kirchner, praeses Argentinae, prima ducum civitatum papam Franciscum visitavit.

Die 19 Martii 2013 missa solemni pontificatus exordium novi papae celebratur. Franciscus papa Sancti Iosephi, Iesu et Mariae custodis, vitam in homilia exposuit, ut eam imitari homines niterentur, praecipue autem de hominibus omnibus, de civitatum ducibus, deque papa ipso ut aliorum hominum et naturae custodibus locutus est.

Die 20 Martii 2013 cum vicariis plurium ecclesiarum et religionum convenit in Aula Clementina dicta, inter quos fuerunt Iudaei, Musulmani, alii Christiani, et alii. Papa dixit se oecumenismi dialogum pergere velle. De conexione quasi fratrum inter Christianos et Iudaeos locutus est; recognovit Musulmanos, qui eundem Deum venerarentur.Oratio apud situm Vaticani.

Die 23 Martii 2013 primus, quem documenta quidem adtestentur, historiae congressus inter duos papas, Franciscum et decessorem eius papam emeritum Benedictum XVI, habitus est. Die Cenae Domini 2013 Franciscus iuvenes captivos in carcere Casal del Marmo visitavit et duodecim eorum secundum ritum pedes lavit.

Die 7 Aprilis 2013, Franciscus ut Romae episcopus in possessionem venit Basilicae Sancti Ioannis in Laterano. Die 13 eiusdem mensis consessum octo cardinalium ad curiam Romanam emendandam creavit.(http://kurier.at).

Die 10 Maii 2013, Franciscus visitam papae Alexandrini Theodori II recepit, tertius historiae conventus post visitam Sinuthii III papae Paulo VI anno 1973 et conventus Cairi anno 2000 inter ipsum Sinuthium III et Papam Ioannem Paulum II.Il Papa accoglie Tawadros II - Più forti nostri legami fraterni.

Die 7 Septembris, Franciscus ieiunium constituit et magnam precum vigiliam pro pace in Syria celebravit.www.clarin.com.

Die 1 Octobris, consessus octo cardinalium ad curiam Romanam emendandam a papa Francisco creatus primum congregatur. Eodem die papa in colloquio percontativo cum diarii La Repubblica antiquo praefecto Eugenio Scalfari de curiae et ecclesiae emendatione locutus est.

Die 11 Decembris, Franciscus secundum magazinam Time homo anni 2013 est.Quidam situs interretialis.

 2014 
Mense Martio 2014 episcopi Francisci Petri Tebartz-van Elst consultum a Francisco accepitur , se propter malum exemplum a munere removere.www.tagesanzeiger.ch.

Die 27 Aprilis 2014, suorum decessorum Ioannis XXIII et Ioannis Pauli II canonizationem celebravit,www.nzz.ch papa emerito Benedicto XVI praesente.

 2015 
Die 13 Martii 2015, Iobeleum singularem misericordiae dicatum qui a die 8 Decembris 2015 usque ad diem 26 Novembris 2016 celebrabitur, nuntiat.

Die 23 Septembris 2015, Sanctum Iuniperum Serram ad Basilicam Fani Nationalis Conceptionis Immaculatae Vasingtoniae in Districtu Columbiae canonizavit, per primam suam commorationem in America Septentrionali primamque canonizationis caerimoniam in Civitatibus Foederatis habitam..

Die 25 Decembris 2015, benedictionem Urbi et Orbi enuncians dixit: . . . nomine patris et filius [sic!] et spiritus sancti. Quidam linguae Latinae periti aegre haec tulerunt. Dubitant num benedictio atque remissio peccatorum valerent. Vide versus finem hic.

Mors et sepultura
Die 21 Aprilis 2025 mortuus est in Civitate Vaticana. Eius ritus funerales in Foro Sancti Petri die 26 Aprilis 2025 facti sunt, et eius corpus in Basilica Sanctae Mariae Maioris sepultum est.

 Visitationes apostolicae 
Hic index die 14 Martii 2019 inspectus est.

 Italia
 Lopadusa, die 8 Iulii 2013 (ibi multi migrantes etiam paulo ante in mare naufragium fecerunt et mortui sunt).
 Caralis, die 22 Septembris 2013
 Asisium die 4 Octobris 2013 (Die festa Sancti Francisci)
 Cassanum Bruttii die 21 Iunii 2014
 Molisium die 5 Iulii 2014
 Caserta die 26 Iulii et 28 Iulii 2014
 Floianum ubi sanctuarium belli orbis terrarum I militibus mortuis dicatum est ut huius belli initium commemoretur die 13 Septembris 2014
 Neapolis et Pompeii die 21 Martii 2015
 Augusta Taurinorum die 21 Iunii et 22 Iunii 2015
 Florentiae et Pratum die 10 Novembris 2015
 Asisium die 4 Augusti 2016
 Asisium die 20 Septembris 2016
 Amatricum, Acumulum, Arquata et Nursia die 4 Octobris 2016 post terrae motum
 Mediolanum et Modicia die 25 Martii 2017
 Carpum et Mirandula die 2 Aprilis 2017
 Genua die 27 Maii 2017
 Vosiolum et Barbiana, ubi clarus presbyter Laurentius Milani docuit, die 20 Iunii
 Caesena et Bononia die 1 Octobris 2017
 Neptunium ad coemeterium militare die mortuorum 2 Novembris 2017
 Petra Elcina et Sanctus Ioannes Rotundi (quinquagesimo anno Pii de Petrelcina mortis) 17 Martii 2018
 Alexanum et Melphicta (vigesimo quinto anno Antonii Bello episcopi mortis) 20 Aprilis 2018
 comunitates religiosae Nomadelphia et Loppianus die 10 Maii 2018
 Barium die 7 Iulii 2018
 Platea et Panormus die 15 Septembris 2018
 Lauretum die 25 Martii 2019
 Camerinum die 16 Iunii
 Neapolis die 21 Iunii

 Africa
 Kenia die 25 Novembris - 27 Novembris 2015
 Uganda die 27 Novembris - 29 Novembris 2015
 Res publica Africae Mediae die 29 Novembris - 30 Novembris 2015
 Aegyptus die 28 Aprilis - 29 Aprilis 2017
 Marocum die 30 Martii - 31 Martii 2019
 Mozambicum die 4 Septembris - 6 Septembris 2019
 Madagascaria die 6 Septembris - 10 Septembris 2019
 Mauritia die 9 Septembris 2019
 America Septentrionalis et centralis
 Cuba die 20 Septembris - 22 Septembris 2015
 Civitates Foederatae die 22 Septembris - 27 Septembris 2015
 Mexicum die 12 Februarii - 18 Februarii 2016
 America Australis
 Brasilia die 22 Iulii - 29 Iulii 2013 (Conventus Iuventutis Orbis Dies)
 Aequatoria die 5 Iulii - 8 Iulii 2015
 Bolivia die 8 Iulii - 10 Iulii 2015
 Paraquaria die 10 Iulii - 12 Iulii 2015
 Columbia die 6 Septembris - 11 Septembris 2017
 Chilia die 15 Ianuarii - 18 Ianuarii 2018
 Peruvia die 18 Ianuarii - 21 Ianuarii 2018
 Panama 23 Ianuarii - 27 Ianuarii 2019 (Conventus Iuventutis Orbis Dies)

 Asia
 Iaponia 23 Novembris-26 Novembris 2019
 Iordania et Israel 24 Maii-26 Maii 2014, quas regiones cum amicis Argentinianis Abraham Skorka et Omar Abboud visitavitJorge Rouillon, "Pope Francis’ Holy Land Partners in Faith" in National Catholic Register (23 Maii 2014).
 Corea Australis 14 Augusti-19 Augusti 2014
 Taprobane 13 Ianuarii-15 Ianuarii 2015
 Philippinae 15 Ianuarii-19 Ianuarii 2015
 Myanmar - 27 Novembris-30 Novembris 2017
 Bangladesa - 30 Novembris-2 Decembris 2017
 Emiratus Arabici Coniuncti die 3 Februarii - 5 Februarii 2019
 Europa
 Albania, die 21 Septembris 2014
 Argentoratum ad Parlamentum Europaeum die 25 Novembris 2014
 Turcia, die 28-30 Novembris 2014
 Bosnia et Herzegovina, die 6 Iunii 2015
 Graecia ad Mytilenem in insula Lesbos, die 16 Aprilis 2016 (ibi multi migrantes e Asia veniunt)
 Armenia die 24 Iunii - 26 Iunii 2016
 Polonia die 27 Iulii - 31 Iulii 2016 (Conventus Iuventutis Orbis Dies)
 Georgia et Atropatene die 30 Septembris - 2 Octobris 2016
 Suecia die 31 Octobris - 1 Novembris 2016
 Lusitania Fatimae die 12 Maii - 13 Maii 2017
 Helvetia Genavae die 21 Iunii 2018 ut septuagesimum annum Consilii Oecumenici Ecclesiarum creationis commemoretur
 Hibernia die 25 Augusti - 26 Augusti 2018
 Lituania die 22 Septembris - 24 Septembris 2018
 Lettonia die 24 Septembris - 25 Septembris 2018
 Estonia die 25 Septembris 2018
 Bulgaria die 5 Maii - 6 Maii 2019
 Macedonia Septentrionalis die 7 Maii 2019
 Romania die 31 Maii - 2 Iunii 2019

 Epistulae encyclicae 
Die 5 Iulii 2013 prima Epistula Encyclica papae Franscisci Lumen fidei edita est.Lumen fidei, www.it.radiovaticana.va. Magna pars huius epistulae tamen a decessore Benedicto XVI scripta est. Nam iam die 2 Octobris 2012 nuntiatur novam papae Benedicti litteram encyclicam de fide mense Ianuario 2013 editum iri/

Die 18 Iunii 2015, Laudato si, secunda epistula, edita est, quae encyclica de oecologia et de calefactione globali agit.

Die 3 Octobris 2020, Fratelli tutti tertia epistula.Enzyklika Fratelli tutti

 Consistoria 

 Opera 
 1982: Meditaciones para religiosos. Bonaëropoli: Diego de Torres ("Meditationes religiosis datae")
 1986: Reflexiones sobre la vida apostólica. Bonaëropoli: Diego de Torres ("Cogitationes de vita apostolica")
 1992: Reflexiones en esperanza. Bonaëropoli: Ediciones Universidad del Salvador ("Cogitationes spei")
 1998 (editor pro Grupo de Reflexión Centesimus Annus): Diálogos entre Juan Pablo II y Fidel Castro ("Dialogi inter Ioannem Paulum II et Fidelem Castro")
 2003: Educar: exigencia y pasión. Bonaëropoli: Editorial Claretiana ("Educare: exactio et studium")
 2004: Ponerse la patria al hombro: memoria y camino de esperanza. Bonaëropoli: Editorial Claretiana ("Patriam umeris portare")
 2005: La nación por construir: utopía, pensamiento y compromiso: VIII Jornada de Pastoral Social. Bonaëropoli: Editorial Claretiana ("Natio constituenda")
 2006: Corrupción y pecado: algunas reflexiones en torno al tema de la corrupción. Bonaëropoli: Editorial Claretiana ("Corruptio et peccatum")
 2006: Sobre la acusación de sí mismo. Bonaëropoli: Editorial Claretiana ("De semetipso accusando")
 2007: El verdadero poder es el servicio. Bonaëropoli: Editorial Claretiana ("Ops vera servitium est")
 2008: Rehabilitación de la política y compromiso cristiano. Bonaëropoli: Pastoral SocialCitatio bibliographica ("Restitutio politicae foederisque christiani")
 2010 (cum Abraham Skorka): Sobre el cielo y la tierra ("De caelo et terra")
 2010: Educar, elegir la vida. Propuestas para tiempos difíciles. Bonaëropoli: Editorial Claretiana ("Educare, vitam eligire")
 2011: Nosotros como ciudadanos, nosotros como pueblo: hacia un bicentenario en justicia y solidaridad 2010-2016. Bonaëropoli: Editorial Claretiana ("Nos ut cives, nos ut populus")
 2012: Mente abierta, corazón creyente. Bonaëropoli: Editorial Claretiana ("Mente aperta, corde credente")

 Notae 

 Bibliographia 
 El papa del fin del mundo. Clarín: suplemento especial (17 Martii 2013) Textus interretialis
 "Revelan lo que el Cardenal Bergoglio esperaba del nuevo Papa y pidió a los electores" apud aciprensa.com (26 Martii 2013)
 John L. Allen, Jr, "Papabile of the Day: The Men Who Could Be Pope" in National Catholic Reporter (3 Mar. 2013)
 Lucio Brunelli, "I segreti del Conclave: "Così vinse Ratzinger"" in La Repubblica (23 Septembris 2005)


 Mario Galgano, Franziskus: der Papst vom anderen Ende der Welt. Ein Portrait. Augustae Vindelicorum: Sankt-Ulrich-Verlag, 2013. ISBN 978-3-86744-245-9.
 Jason Horowitz, Laurie Goodstein, "Vatican Sex Abuse Scandal Reveals Blind Spot for Francis" in New York Times (29 Iunii 2017)
 Natalia Kidd, "El papa Francisco nació a la fe en la iglesia de Gardel" in El nuevo Herald (29 Martii 2013)
 José Maria Poirier, "Quiet thunder in Argentina" in Catholic Herald (7 Oct. 2005)
 Kristina Puga, "Latinos feel hopeful with new pope from Latin America" apud nbclatino.com (13 Martii 2013)
 Jorge Rouillon, "Bergoglio alertó sobre el riesgo de disolución nacional" in La nación (26 Maii 2002)
 Jorge Rouillon, "Bergoglio: "Los derechos humanos también se violan con la pobreza"" in La nación (1 Octobris 2009).
 Rubin, Sergio, et Francesca Ambrogetti. 2010. El Jesuita. Conversaciones con el cardenal Jorge Bergoglio, SJ. Vergara. ISBN 978-950-15-2450-5. Florilegium.
 Santambrogio, Giovanni. 2013. Quando Bergoglio condannò la teologia della liberazione. Il sole 24 ore, 14 Martii.
 Schmall, Emily, et Larry Rohter. 2013. A Conservative With a Common Touch. New York Times, 13 Martii.



 Verbitsky, Horacio. 2005. El silencio: de Paulo VI a Bergoglio: las relaciones secretas de la Iglesia con la ESMA. Bonaëropoli: Sudamericana. ISBN 978-950-07-2035-9.
 Verbitsky, Horacio. 2013. Un ersatz. Pagina 12, 14 Martii.
 Vidal, José Manuel, et Jesús Bastante. 2013. Francisco, el nuevo Juan XXIII: Jorge Mario Bergoglio, el primer pontífice americano para una nueva primavera de la Iglesia. Bonaëropoli: Desclée De Brouwer. ISBN 978-84-330-2634-7 Paginae selectae.

 Marcus Gerardus Miles

 Nexus externi 

 "Bergoglio Card. Jorge Mario, S.I." et 

 Vita brevis apud AICA online
 De armis heraldicis cardinalis Bergoglio

Categoria:Alumni collegiorum et Universitatis Salvatoris Bonaëropolitanae
Categoria:Auctores Hispanici
Categoria:Auctores Latini hodierni
Categoria:Cardinales
Categoria:Episcopi Aucenses
Categoria:Episcopi Bonaerenses

Categoria:Iesuitae
Categoria:Magistri
Franciscus
Categoria:Scriptores Argentinae